Document ID: 32005L0017

32005L0017
L 057/23
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 2005/17/ЕО НА КОМИСИЯТА
от 2 март 2005 година
за изменение на някои разпоредби на Директива 92/105/ЕИО по отношение на фитосанитарните паспорти
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 2000/29/ЕО на Съвета от 8 май 2000 г. относно защитните мерките срещу въвеждането в Общността на вредители по растенията или растителните продукти и срещу тяхното разпространение в Общността (1), и по-специално член 2, параграф 1, буква е), втора алинеяи член 10, параграф 1, втора алинея от нея,
като има предвид, че:
(1)
В Директива 92/105/ЕИО на Комисията от 3 декември 1992 г. за установяване на степен на стандартизация за фитосанитарните паспорти за използване при движението на някои растения, растителни продукти или други предмети вътре в Общността и за определяне на условията и реда за издаването на такива фитосанитарни паспорти, както и във връзка с условията и подробните процедури за тяхната смяна (2) са предвидени условия относно издаването на фитосанитарни паспорти.
(2)
Следва да се въведат нови разпоредби, за да се признаят като фитосанитарни паспорти етикетите, издавани в съответствие с разпоредбите на Общността, приложими при търговията с някои сертифицирани семена, които отговарят на критериите на Директива 2000/29/ЕО.
(3)
Както изглежда, голям брой държави-членки вече използват етикети, върху които не е отбелязано „фитосанитарен паспорт ЕО“ за идващата 2004-2005 пазарна година. Следва да се определят правилата за използване на етикети по време на преходен период.
(4)
В съответствие с Директива 92/105/ЕИО фитосанитарните паспорти следва да съдържат някои сведения, включително думите „фитосанитарен паспорт ЕИО“. След приемането на Договора за Европейския съюз, Общността понастоящем е известна като „Европейска общност“, което е съкращава на „ЕО“, поради което думите следва да се изменят на „фитосанитарен паспорт ЕО“.
(5)
Следователно Директива 92/105/ЕИО следва съответно да се измени.
(6)
Системата, основана на използването на посочените етикети, следва да бъде преразгледана до 31 декември 2006 г., за да се вземе предвид придобитият опит.
(7)
Мерките, предвидени в настоящата директива, са в съответствие със становището на Постоянния фитосанитарен комитет,
ПРИЕ НАСТОЯЩАТА ДИРЕКТИВА:
Член 1
Директива 92/105/ЕИО се изменя, както следва:
1.
Член 1, параграф 2 се изменя, както следва:
а)
буква в) се заменя със следното:
„в)
за грудките Solanum tuberosum L., предназначени за засаждане, посочени в точка 18.1. от приложение IV, част А, раздел II на Директива 2000/29/ЕО на Съвета (*), официалният етикет, уточнен в приложение III на Директива 2002/56/ЕО на Съвета (**), може да бъде използван вместо фитосанитарен паспорт, при условие че удостоверява спазването на условията, определени в член 6, параграф 4 на Директива 2000/29/ЕО (след 31 декември 2005 г. върху този етикет ще трябва да фигурира забележката „фитосанитарен паспорт ЕО“); върху етикета или върху всякакъв друг търговски документ следва да се посочи съответствието с разпоредбите, които регламентират внасянето на грудки Solanum tuberosum L., предназначени да бъдат засадени в зона, защитена срещу вредителите, специфични за тези грудки, както и тяхното движение във вътрешността на тази зона.
(*) ОВ L 169, 10.7.2000 г., стр. 1." 						
(**) ОВ L 193, 20.7.2002 г., стр. 60.“" 						
б)
добавят се следните букви г), д) и е):
„г)
за семената Helianthus annuus L., посочени в точка 26 от приложение IV, част А, раздел II на Директива 2000/29/ЕО, официалният етикет, уточнен в приложение IV на Директива 2002/57/ЕО на Съвета (***), може да бъде използван вместо фитосанитарен паспорт, при условие че етикетът удостоверява спазването на условията, определени в член 6, параграф 4 на директива 2000/29/ЕО (след 31 август 2005 г. върху този етикет ще трябва да фигурират думите „фитосанитарен паспорт ЕО“).
д)
за семената Lycopersicon lycopersicum (L.) Karsten ex Farw. и Phaseolus L., посочени в точки 27 и 29 от приложение IV, част А, раздел II на Директива 2000/29/ЕО, официалният етикет, уточнен в приложение IV, част А от Директива 2002/55/ЕО на Съвета (****), може да бъде използван вместо фитосанитарен паспорт, при условие че етикетът удостоверява спазването на условията, определени в член 6, параграф 4 от Директива 2000/29/ЕО (след 31 август 2005 г. върху този етикет трябва да фигурира забележката „фитосанитарен паспорт ЕО“).
е)
за семената Medicago sativa L., посочени в точки 28.1. и 28.2 на приложение IV, част А, раздел II на Директива 2000/29/ЕО официалният етикет, уточнен в приложение IV на Директива 66/401/ЕИО на Съвета (*****) може да бъде използван вместо фитосанитарен паспорт, при условие че етикетът удостоверява спазването на условията, определени в член 6, параграф 4 на директива 2000/29/ЕО (след 31 август 2005 г. върху този етикет ще трябва да фигурира забележката „фитосанитарен паспорт ЕО“).
(***) ОВ L 193, 20.7.2002 г., стр. 74." 						
(****) ОВ L 193, 20.7.2002 г., стр. 33." 						
(*****) ОВ L 125, 11.7.1966 г., стр. 2298/66.“" 						
2.
Член 4 се заличава.
3.
Точка 1 в приложението се заменя със следното:
„1.
„Фитосанитарен паспорт ЕО“ (по време на преходния период, който изтича на 1 януари 2006 г., могат да се използват думите „фитосанитарен паспорт ЕИО“)“.
Член 2
Системата, основана върху използването на етикетите, посочени в член 1, параграф 1, ще бъде преразгледана до 31 декември 2006 г.
Член 3
1. Държавите-членки приемат и публикуват, най-късно на 14 май 2005 г., законовите, подзаконовите и административните разпоредби, необходими, за да се съобразят с настоящата директива. Те съобщават незабавно на Комисията текста на тези разпоредби, както и таблица за съответствие между тях и настоящата директива. Те прилагат тези разпоредби, считано от 15 май 2005 г.
Когато държавите-членки приемат тези разпоредби, в тях се съдържа позоваване на настоящата директива или то се извършва по време на официалното им публикуване. Условията и редът на това позоваване се определят от държавите-членки.
2. Държавите-членки предоставят на Комисията текста на основните разпоредби от националното си законодателство, които приемат в областта, уредена с настоящата директива.
Член 4
Настоящата директива влиза в сила на двадесетия ден след публикуването ѝ в Официален вестник на Европейския съюз.
Член 4
Адресати на настоящата директива са държавите-членки.
Съставено в Брюксел на 2 март 2005 година.

Labels: 3
20
8
6